H.G.F. Holm

miniatyr|Utsikt fra Rundetårn til Vesterbro. I midten Vor Frue kirke og Universitetet. I bakgrunnen Frederiksberg slott.
miniatyr|Sankt Annæ Plads med Garnisons kirke sett fra Bredgade. 
Heinrich Gustav Ferdinand Holm (født 23. april 1803, død  1. mai 1861) var en dansk tegner og maler; han er også kjent under tilnavnet Fattigholm. Han var sønn av kobberstikkeren Jens M. Holm og det antas at han var elev av faren.

Holms tilnavn var ikke tatt ut av løse luften; i store deler av sin voksne tilværelse levde han i fattigdom og han døde da han var innlagt på friplass av Københavns fattigvesen. Hans situasjon ble ikke lettere av hans sinnssykdom og han var enkemann og far til fire barn.  Inntekter fikk han ved å utføre tegninger og akvareller og selge dem – ofte til spottpris. 

 Arbeid 
På tross av sine vanskelige livsvilkår har Holm utvist betydelige evner. Hans motiver var ofte landskapsmotiver fra Sjælland og bybilder fra København og de har blant annet historisk interesse fordi de er utført med stor nøyaktighet og detaljrikdom. Bybildene fra København utgjør en stor del av det bildet man i dag har av gullalderens hovedstad, ikke bare når det gjelder bygninger, men de viser også det livet som fant sted mellom husene.

Mange av tegningene hans ble længe efter hans død benyttet av Den kongelige Porcelainsfabrik hvor de ble malt på forskjellige varer, spesielt kopper. Motivene var også populære på kaffe-og teserviser. 

I perioden 1818–27 utførte han også flere tegninger for Oldsagskommissionen, bl.a. av gullbrakteater og utgravingen av den nordlige gravhaugen i Jelling. I 1823 var han opphavsmannen til en ny vignett til Danske Magazin, som benyttet Holms utgave frem til 1886 og igjen fra 2004.

 Referanser 

 Litteratur 
 Knud J. Krogh og Bodil Leth-Larsen: Fattig Holm som antikvarisk tegner. Om maleren H.G.F. Holms arbejde for Oldsagskommissionen 1818-27 i Nationalmuseets Arbejdsmark 1990, s. 118-29

 Eksterne lenker 



Kategori:Danske illustratører
Kategori:Danske malere
Kategori:Den danske gullalder
Kategori:Personer fra Berlin